CELEX: 32018D2006
Language: fi
Date: 2018-12-11 00:00:00
Title: Neuvoston täytäntöönpanopäätös (EU) 2018/2006, annettu 11 päivänä joulukuuta 2018, luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta

18.12.2018   
               
               
                  FI
               
               
                  Euroopan unionin virallinen lehti
               
               
                  L 322/20
               
            
         NEUVOSTON TÄYTÄNTÖÖNPANOPÄÄTÖS (EU) 2018/2006,
         annettu 11 päivänä joulukuuta 2018,
         luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvoston päätöksellä 2006/42/EY (2) Latvialle annettiin lupa soveltaa 31 päivään joulukuuta 2009 saakka direktiivin 77/388/ETY (3) 21 artiklan 1 kohdan a alakohdasta poikkeavaa erityistoimenpidettä vastaanottajan nimeämiseksi arvonlisäverovelvolliseksi sahatavaraliiketoimien yhteydessä. Latvialle annettiin neuvoston täytäntöönpanopäätöksellä 2009/1008/EU (4) lupa soveltaa 31 päivään joulukuuta 2012 saakka direktiivin 2006/112/EY 193 artiklasta poikkeavaa erityistoimenpidettä, jolla vastaanottaja nimetään edelleen velvolliseksi maksamaan arvonlisävero sahatavaraa koskevien liiketoimien yhteydessä, jäljempänä ’erityistoimenpide’. Lupaa erityistoimenpiteen soveltamiseen jatkettiin myöhemmin neuvoston täytäntöönpanopäätöksellä 2013/55/EU (5)31 päivään joulukuuta 2015 saakka ja neuvoston täytäntöönpanopäätöksellä (EU) 2015/2396 (6)31 päivään joulukuuta 2018 saakka.
                  
               
                     (2)
                  
                  
                     Latvia on pyytänyt kirjeessä, jonka komissio on kirjannut vastaanotetuksi 20 päivänä kesäkuuta 2018, lupaa soveltaa edelleen erityistoimenpidettä. Latvia toimitti kirjeessä, jonka komissio on kirjannut vastaanotetuksi 17 päivänä elokuuta 2018, toimenpiteen soveltamista koskevan raportin, jota edellytetään täytäntöönpanopäätöksen 2009/1008/EU 2 artiklan toisessa kohdassa.
                  
               
                     (3)
                  
                  
                     Komissio on direktiivin 2006/112/EY 395 artiklan 2 kohdan toisen alakohdan mukaisesti toimittanut Latvian hakemuksen muille jäsenvaltioille 7 päivänä syyskuuta 2018 päivätyillä kirjeillä. Komissio ilmoitti 10 päivänä syyskuuta 2018 päivätyllä kirjeellä Latvialle saaneensa kaikki hakemuksen arviointiin tarvittavat tiedot.
                  
               
                     (4)
                  
                  
                     Latvian mukaan sahatavaramarkkinat, jotka ovat yksi sen talouden tärkeimmistä aloista, ovat erityisen alttiit alv-petoksille, koska niitä hallitsee suuri määrä pieniä paikallisia toimijoita ja yksittäisiä tavarantoimittajia. Markkinoiden ja niillä toimivien yritysten luonteen takia alalla esiintyy alv-veropetoksia, joita Latvian veroviranomaisten on ollut vaikeaa valvoa. Näiden väärinkäytösten torjumiseksi ne ovat ottaneet sahatavaraliiketoimien osalta käyttöön käännetyn verovelvollisuuden mekanismin, joka on osoittautunut erittäin tehokkaaksi ja jolla on vähennetty petoksia tällä alalla merkittävästi.
                  
               
                     (5)
                  
                  
                     Tietyntyyppisten veropetosten estämiseksi Latvialle olisi annettava lupa jatkaa erityistoimenpiteen soveltamista rajoitetun ajan 31 päivään joulukuuta 2021 saakka.
                  
               
                     (6)
                  
                  
                     Poikkeuksille annetaan yleensä lupa rajoitetuksi ajaksi, jotta voidaan arvioida, ovatko erityistoimenpiteet aiheellisia ja tehokkaita. Poikkeuksilla annetaan jäsenvaltioille aikaa ennen erityistoimenpiteiden voimassaolon päättymistä ottaa käyttöön muita tavanomaisia toimenpiteitä kyseessä olevan ongelman ratkaisemiseksi, jolloin poikkeusta ei enää tarvitse jatkaa. Käännetyn verovelvollisuuden mekanismin käytön mahdollistava poikkeus myönnetään vain poikkeuksellisesti tietyille aloille, joilla esiintyy petoksia, ja vasta viimeisenä keinona. Latvian olisi näin ollen ennen erityistoimenpiteen voimassaolon päättymistä toteutettava muita tavanomaisia toimenpiteitä alv-petosten torjumiseksi ja estämiseksi sahatavaran luovutusten osalta, eikä sillä siten pitäisi enää olla tarvetta poiketa direktiivin 2006/112/EY 193 artiklasta tällaisten luovutusten osalta.
                  
               
                     (7)
                  
                  
                     Erityistoimenpide ei vaikuta kielteisesti arvonlisäverosta kertyviin unionin omiin varoihin.
                  
               
                     (8)
                  
                  
                     Täytäntöönpanopäätös 2009/1008/EU olisi sen vuoksi muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen 2009/1008/EU 2 artikla seuraavasti:
            
               
                  ”2 artikla
                  Tätä päätöstä sovelletaan 31 päivään joulukuuta 2021.”
               
            
         
         
            2 artikla
            Tämä päätös tulee voimaan päivänä, jona se annetaan tiedoksi.
            Sitä sovelletaan 1 päivästä tammikuuta 2019.
         
         
            3 artikla
            Tämä päätös on osoitettu Latvian tasavallalle.
         
         
            Tehty Brysselissä 11 päivänä joulukuuta 2018.
            
               
                  Neuvoston puolesta
               
               
                  Puheenjohtaja
               
               G. BLÜMEL
            
         
         
            (1)  EUVL L 347, 11.12.2006, s. 1.
         
            (2)  Neuvoston päätös 2006/42/EY, tehty 24 päivänä tammikuuta 2006, luvan antamisesta Latvialle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 21 artiklasta poikkeavan toimenpiteen soveltamista (EUVL L 25, 28.1.2006, s. 31).
         
            (3)  Kuudes neuvoston direktiivi 77/388/ETY, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste (EYVL L 145, 13.6.1977, s. 1).
         
            (4)  Neuvoston täytäntöönpanopäätös 2009/1008/EU, annettu 7 päivänä joulukuuta 2009, luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista (EUVL L 347, 24.12.2009, s. 30).
         
            (5)  Neuvoston täytäntöönpanopäätös 2013/55/EU, annettu 22 päivänä tammikuuta 2013, luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta (EUVL L 22, 25.1.2013, s. 16).
         
            (6)  Neuvoston täytäntöönpanopäätös (EU) 2015/2396, annettu 10 päivänä joulukuuta 2015, luvan antamisesta Latvian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavan toimenpiteen soveltamista annetun täytäntöönpanopäätöksen 2009/1008/EU muuttamisesta (EUVL L 332, 18.12.2015, s. 142).